# Velkommen til Grundejerforeningen i Kirsebærvangen, Smørum.

Rækkehusene fra 1974, i Kirsebærvangen og Åkandehaven, tæller 215 matrikler som deler et stort grønt fællesområde og en sund respekt for fællesskabet. Vi opfordrer altid til det gode naboskab og forventer at alle deltager i at passe på vores område og hinanden.

Det betyder at:

* Vi larmer ikke unødvendigt på sene tidspunkter.
* Vi rydder op efter os selv og vores kæledyr.
* Vi færdes ikke med motoriserede køretøjer på stierne.
* Vi tager alle del i at passe på vores legepladser og børnene der leger på dem.
* Vi deltager på generalforsamlingen og er med til sammen at gøre foreningen til et godt sted for os alle.
* Betaler rettidigt kontingent.

Foreningen har en hjemmeside på: grf-kirsebaervangen.dk

Bestyrelsen kan kontaktes på mail: bestyrelsen@grf-kirsebaervangen.dk

## Vedtægter og lokalplan

Vedtægterne kan findes på foreningens hjemmeside.

Lokalplanen kan findes på foreningens og kommunens hjemmesider.

**Praktisk info**: Lokalplanen indeholder bestemmelser omkring nye tage, carporte, overdækkede terrasser, beplantninger, farvevalg på træværk mm. Overtrædelser eller misligholdelse varetages af kommunen som har påtaleretten.

Foreningen har en godkendt dispensation for skift af vinduer og installation af tagvinduer som kan findes på foreningens hjemmeside.

## Gartner og fællesområderne

Foreningen har et gartnerselskab til vedligeholdelse af den grønne natur på vores fællesområde. Det er ikke tilladt for de enkelte ejere at udføre “gør det selv” arbejde, eller opfordre gartneren til ekstra arbejde uden at det er godkendt af bestyrelsen.

## Parkering

På foreningens tilhørende parkeringspladser er der både almindelige pladser og carporte som tilhører de matrikler hvor der er købt og registreret ejerskab.

På den ene af foreningens parkeringspladser er der mulighed for parkering af campingvogne efter aftale/registrering ved bestyrelsen.

## Affald og genanvendelse

Ved foreningens parkeringspladser har vi molokker til bortskaffelse af bioaffald og restaffald fra husholdningen. Ved enkelte af parkeringspladser er der fra kommunen opstillet blå papcontainere til pap.

Alt andet affald som ikke hører til i molokkerne eller de blå papcontainere skal aflevere på en genbrugsplads.

Vi som forening vil IKKE acceptere at man stiller affald m.m. på jorden, enten fordi der ikke er plads eller fordi man ikke vil køre til en genbrugsplads.

Yderligere info om kommunens affald eller genanvendelsesinitiativer kan findes på kommunens hjemmeside.

Praktisk info: Grønne affaldsposer til bio affald kan hentes på kommunens genbrugsstationer.

## Gadebelysning

Gadebelysning ved stier, veje eller parkeringspladser skal fejlmeldes på ditgadelys.dk eller på app'en med samme navn. (SEAS)

## Varme og vand

Alle foreningens rækkehuse får leveret fjernvarme fra Smørum kraftvarmeværk, yderligere info kan finde på hjemmesiden: smoerumkraftvarme.dk

Novafos håndterer vand og spildevand for Egedal kommune, yderligere info kan findes på hjemmesiden: novafos.dk

**Praktisk info**: Hovedkloakledninger er kommunens ansvar, hvor stikledninger under huse/matrikler er de enkelte ejeres ansvar. Regnvandsbrønde er foreningens ansvar.

## Legepladser og socialt

Vi har 3 legepladser:

* Ved søen (Større børn).
* Ved de lige numre (Små børn).
* Ved de ulige numre (Større børn).

De 3 legepladser bliver årligt serviceret og vedligeholdt.

Bestyrelsen arbejder hvert år på at samle foreningens medlemmer til arrangementer som kan styrke nabofællesskabet. Har man som medlem af ejerforeningen forslag til sociale arrangementer er man altid velkommen til at kontakte bestyrelsen med sit forslag.

## TV og internet

Foreningen har mulighed for TV og internet igennem Smørum Kabelnet, yderligere info kan findes på hjemmesiden: smoerumnet.dk

## Bestyrelse og generalforsamling

Bestyrelsen består af 5 medlemmer der deler det arbejde og ansvar som er beskrevet i foreningens vedtægter. Valg perioden gælder for 2 år.

Ud over de 5 bestyrelsesmedlemmer er der:

* 2 bestyrelsessuppleanter der ved fravær eller fraflytning af de valgte bestyrelsesmedlemmer, indtræder i bestyrelsen.
* 2 revisorer der årligt gennemgår regnskab og budget fra bestyrelsens kasser.
* 2 revisorsuppleanter der ved fravær eller fraflytning af de valgte revisorer, indtræder som revisor.

Generalforsamlingen foregår i marts måned hvert år og varer typisk 2 timer.